kardosdrur/scandi-wiki huggingface dataset:
Slovenj Gradec

Slovenj Gradec (tysk: Windischgrätz  eller Windischgraz, der betyder slovenske graz eller slovenske lille borg) er en by i det nordlige Slovenien, med et indbyggertal (pr. 2005) på ca. 7.700. Byen ligger 65 kilometer nordøst for landets hovedstad Ljubljana.

Grænseby
Slovenj Gradec ligger i den historiske region Untersteiermark. Byen ligger nogle få kilometer fra grænsen til Østrig. 

Byen har skiftet nationalitet flere gange i løbet af 1900-tallet. Frem til 1918 hørte byen til Østrig-Ungarn, derefter til Kongeriget af Serbere, Kroater og Slovenere. I 1941-45 var byen underlagt Tyskland efter Hitler’s invasion af det meste af Europa. Derefter kom byen tilbage til Jugoslavien. Fra 1991 ligger byen i Slovenien.

Frem til 1918 var byen tysktalende, mens de omkringliggende landsbyer overvejende var slovensktalende. Efter 1918 vandt det slovenske sprog frem. I 1945 blev de tysktalende udvist til Østrig. 

Fyrstefamilien Windisch-Graetz er opkaldt efter byen. 

Byer i Slovenien
Logatec

Logatec er en by i det centrale Slovenien, med et indbyggertal (pr. 2005) på ca. 7.700.

Byer i Slovenien
Ravne na Koroškem

Ravne na Koroškem er en by i det nordlige Slovenien, med et indbyggertal (pr. 2005) på ca. 7.500.

Gallleri 

Byer i Slovenien
Vrhnika

Vrhnika er en by i det centrale Slovenien, med et indbyggertal (pr. 2005) på ca. 7.300. Byen ligger ved bredden af floden Ljubljanica.

Eksterne henvisninger 

Byer i Slovenien
Zagorje ob Savi

Zagorje ob Savi er en by i det centrale Slovenien, med et indbyggertal (pr. 2011) på ca. 6.439.

Noter

Eksterne henvisninger 

Byer i Slovenien
Slovenska Bistrica

Slovenska Bistrica er en by i det nordøstlige Slovenien, med et indbyggertal (pr. 2005) på ca. 6.700. 

Byer i Slovenien
Krško

Krško er en by i det østlige Slovenien, med et indbyggertal (pr. 2005) på ca. 6.500. Byen ligger ved bredden af floden Sava.

Byer i Slovenien
Malmø-salmebogen

Før reformationen eksisterede der to kendte trykte salmebøger i Danmark med enkelte tillæg. De går gerne under navnet Malmø-salmebogen efter byen Malmø, men havde hver sine redaktører og behandles nedenfor i to afsnit. 

Malmø-Tidesangbogen

Reformationen var begyndt i Malmø ni år, før den blev landets officielle religion. Den første evangeliske og dansksprogede gudstjeneste blev afholdt 1. juni 1527 i Malmø af Claus Mortensen.

I forbindelse med reformationen begyndte man i Danmark at synge salmer på dansk, nogle blev oversat fra latin, andre – som f.eks. Luthers nyskrevne salmer – blev oversat fra tysk. Der blev også digtet en del salmer på dansk, som i første omgang blev udgivet som løsblade. Men i 1528 blev mange af salmerne samlet i den såkaldte ”Malmø-Tidesangbogen”, som indeholdt 69 salmer. Bogen er ikke bevaret i sin helhed, men man kender til indholdet.

Claus Mortensen og Hans Olufsen stod som redaktører af bogen.

I 1529 udgav Claus Mortensen den første danske messe: Thet christelighe messze embedhe paa dansche, og samme år fornyede Arvid Pedersen Malmø-Tidesangbogen med et tillæg, og Een ny handbog med Psalmer oc aandelige lofsange blev udgivet.

Claus Mortensens liturgiske arbejde bestod af salmer, men man ved ikke nøjagtigt, hvor mange han selv har oversat, bearbejdet eller digtet. Mortensens og Olufsens Malmøbøger fra 1528-29 er begyndelsen på den evangelisk-lutherske salmesang på dansk.

Mortensens navn er knyttet til fire salmer i Kingos salmebog. Nogle er oversat fra Luther, gerne med nogle vers i tillæg, andre er antagelig digtet af ham selv:
 Gud Fader, Søn og Helligånd (Kingo nr 48)
 Du være lovet, Jesus Krist (Kingo nr 71)
 Nu er os Gud miskundelig (Kingo nr 91)
 Gud Fader udi himmerig (Kingo nr 108)
 Kom Helligånd, o Herre Gud (Kingo nr 205)

Malmø-salmebogen

Christiern Pedersen var bogtrykker i Malmø og udgav i 1533 den såkaldte Malmø-salmebog. Titelbladet findes ikke. Salmebogen var en revideret og udvidet udgave af Claus Mortensøns tidligere salmesamlinger, en jysk samling og antagelig andre. Christiern Pedersen finpudsede sproget, men foretog ikke større ændringer, «…Thi ieg fornam ath den menige mand vaar før bewan saa ath siunge oc quede dem almindelige offuer alt riget baade met ord noder oc toner/ Oc kunde dem oc saa mesten parten vden til/ Fordi [derfor] lod ieg her nu ingen noder sette/ Dog haffuer ieg mangestedis forbedret dansken som de vel see oc mercke som hende læse kunde.»

Der er fra Malmø-salmebogen en salme repræsenteret i Kingos salmebog, nr. 4: Kyrie, Gud Fader i himmerig.

Litteratur 

 Jørgen Kjærgaard, Salmehåndbog bd. I, Det Kgl. Vajsenhus' Forlag 2003

Eksterne links 
 Danske Salmebøger Gennem 475 År
 Den Danske Salmebog Online – Biografi af Claus Mortensøn

Salmebøger
Rød Aalborg

Aalborg Taffel Akvavit er en snaps og bedre kendt som Rød Aalborg. Den har en alkoholstyrke på 45 procent. Den blev lavet på De Danske Spritfabrikker ved havnen i Aalborg Vestby. Svenske Vin & Sprit købte i 1999 De Danske Spritfabrikker. Franske Pernod Ricard ejede Vin & Sprit fra 2008. Fabrikken blev fra 2012 en del af norske ArcusGruppen, der er 100% ejet af det svenske konglomerat Ratos. Produktionen blev flyttet til Norge, og fabrikken i Aalborg lukkede i april 2015.

Rød Aalborg blev i 2002 kåret som verdens bedste akvavit ved The International Wine and Spirit Competition. 

Den blev lanceret i 1846, og opskriften er stadig den samme. I Danmark indgår den gerne i jule- og påskefrokoster.

Snaps fås normalt i tre flaskestørrelser: 70 cl, 35 cl og 10 cl. De tre forskellige flasker har med tiden fået navnene "tre-master", "halv abe", og "kylling".

Referencer

Eksterne henvisninger 
 Aalborg akavit 

Etableret i 1846
Snapse
O Canada

"O Canada" er Canadas nationalsang. Musikken blev komponeret i 1880 af Calixa Lavallée som en patriotisk sang for fejringen af St. Jean-Baptiste Day, og sangens oprindelige tekst var et fransk digt af Adolphe-Basile Routhier.

I 1908 skrev Robert Stanley Weir en engelsk version af teksten, hvilken ikke var en komplet oversættelse af sangens oprindelige ordlyd. Weis's tekst blev omskrevet to gange før den nuværende tekst tog form i 1980, mens den franske version gennem tiden er forblevet uændret. "O Canada" var ikke Canada's officielle nationalsang indtil 1980, hvor den blev vedtaget ved lov den 1. juli som del af fejringen af Canada's nationaldag.

Officiel tekst 

Nationalsange
Sange fra Canada
Aktive Kvinder i Danmark

Aktive Kvinder i Danmark er en forening, der ønsker at forbedre vilkårene for kvinder i Danmark.

Foreningen blev stiftet i 1917, under navnet De Danske Husmoderforeninger, på initiativ af forfatteren Thit Jensen. Formålet var, at organisere landets husmødre, for at stå stærkere i kravene om løn- og arbejdskrav. I 1996 skiftede foreningen navn til Aktive Kvinder i Danmark, da man ikke længere mente, at det var nødvendigt med en husmoderforening. Foreningen er fuldstændigt politisk uafhængigt. 

Foreningen er organiseret med lokalforeninger i hele landet og en landsforening. Formand for landsforeningen er Lone Chodavarapu.

Eksterne henvisninger 
Foreningens hjemmeside

Foreninger fra Danmark
Etableret i 1917
Oplysningsforbund
Aage Garde

Aage Garde (18. marts 1876 i Kerteminde – 14 september 1955 på Oringe Sindssygehospital ved Vordingborg) var en dansk skuespiller.

Garde var elev på Dagmarteatret, hvor han debuterede i 1896 med forestillingen Væverne. I de følgende år studerede han fransk skuespilkunst i Paris og tysk teater i Berlin. I 1910 havder han hovedrollen i stumfilmen Ansigtstyven, og spillede derefter med i flere stumfilm indtil 1916. Mellem 1913 og 1923 var han direktør ved Århus teater, og derefter skuespilsdirektør ved Det Kongelige Teater i København, indtil han blev afskediget i 1924. I 1930 blev han ansat som skuespiller ved Det Kongelige Teater, men måtte sig farvel til scenen i 1934 på grund af svigtende syn.

Aage Garde var først gift med skuespillerinden Christine Garde, senere Helga Garde med hvem han fik sønnen Mogens Garde, der var journalist og teateranmelder.

Filmografi 
 Ansigtstyven (Stumfilm, 1910)
 I Bondefangerklør (Stumfilm, 1910)
 Storstadsvildt (Stumfilm, 1912)
 Kansleren, kaldet den sorte Panter (Stumfilm, 1912)
 Marconi-Telegrafisten (Stumfilm, 1912)
 Den sidste hurdle (Stumfilm, 1912)
 Mørkets gerninger (Stumfilm, 1912)
 Skuespilleren (Stumfilm, 1913)
 En Stråmand (Stumfilm, 1913)
 Under Møllevingen (Stumfilm, 1913)
 Det røde Alfabet (Stumfilm, 1916)
 Tango (1933)
 Det gyldne smil (1935)

Eksterne henvisninger 
 
 

Skuespillere fra Danmark
Personer fra Kerteminde
Danskere i 1800-tallet
Danskere i 1900-tallet
Air One

Air One S.p.A. var et lavprisflyselskab fra Italien, ejet af Alitalia. Selskabet fløjr til en række italienske destinationer samt til større europæiske byer.

Selskabet blev etableret i 1983 under navnet Aliadriatica. I 2014 blev det opløst.

Referencer

Eksterne henvisninger 

Officiel hjemmeside  

Tidligere flyselskaber fra Italien
Etableret i 1983
Ophørt i 2014
Anisogami

Anisogami (også kaldet heterogami) betegner forplantning ved gameter af forskellig størrelse. Den mindre gamet betegnes hanlig (sædcelle) og den større gamet betegnes hunlig (ægcelle).

Der findes tre forskellige typer af anisogami: Begge gameter kan være i stand til at bevæge sig ved egen kraft, kun den hanlige gamet er motil eller ingen af gameterne er i stand til at bevæge sig. Sidstnævnte forekommer hos visse alger og andre planter. Hos frøplanter er gameterne ikke-bevægelige celler, der er indeholdt i gametofytten. Sporeplanter har sædceller.

Den form for anisogami der forekommer hos dyr kaldes oogami. Her bliver en stor ubevægelig æg-celle befrugtet af en lille bevægelig sædcelle. Den store æg-celle er udformet så den kan overleve længe, mens den lille sæd-celle er udformet med henblik på bedst mulig mobilitet og hastighed.

Se også 
 Gamet
 Gametangium
 Isogami

Cellebiologi
Forplantningssystemet
Albertkanalen

Albertkanalen (flamsk: Albertkanaal, fransk: Canal Albert) er en kanal i det nordøstlige Belgien, som er opkaldt efter kong Albert 1. af Belgien. Den forbinder storbyerne Antwerpen og Liège samt Meuse og Scheldt floderne. Dybden er 3,4 meter og der er en frihøjde på 6,7 meter. Kanalens længde er 129,5 km. Den kan besejles af pramme på op til 10.000 tons.

Kanalen blev bygget fra 1930-1939. Det tyske entreprenørfirma Hochtief AG arbejdede på kanalen mellem 1930 og 1934. Den blev benyttet første gang i 1940, men på grund af 2. verdenskrig blev kanalen først taget i brug i 1946. Mellem Antwerpen og Leige er der en højdeforskel på 56 meter. I alt 6 sluser skulle der til for at overvinde forskellen. Fem sluser har en højde på 10 meter (placeret i Genk, Diepenbeek, Hasselt, Kwaadmechelen og Olen), slusen ved Wijnegem har en højde på 5,45 meter.

i 1930'erne tog det omkring 7 dage at rejse fra Antwerpen til Liege ad søvejen. I dag kan rejsen klares på 18 timer. Efter færdiggørelsen af Rhein-Main-Donau kanalen i 1992, kan en flodpram nu sejle fra Antwerpen hele vejen gennem Europa til Sortehavet.

Under 2. verdenskrig fungerede kanalen som en forsvarslinje. Det skulle sikre ikke bare Belgien, men også de nordøstlige provinser af Frankrig. Sluserne blev brugt til at kontrollere vandhøjden.

I september 1944 etablerede den 2. canadiske division et brohoved over kanalen, da de allierede kæmpede for at befri Belgien og Holland fra tysk besættelse.

Belgiens geografi
Kanaler i Belgien
Simon Dyhr

Simon Dyhr (født 1. juli 1986) er en dansk ungdomspolitiker, der fra 2009-2011 var formand for Radikal Ungdom. 

Simon Dyhr er født og opvokset i Lejre ved Roskilde og gik gennem Youth for Understanding et år på high school i USA. Efter at have afsluttet handelsgymnasiet i Roskilde, læste han til bachelor i statskundskab fra Aarhus Universitet.
Han har siden sommeren 2009 læst statskundskab ved Københavns Universitet.

Han har tidligere været formand for Århus Radikale Ungdom samt formand for Radikal Ungdoms hovedbestyrelse. På Radikal Ungdoms landsmøde i oktober 2009 blev Simon Dyhr valgt som formand, og Christina Judson som næstformand.

Eksterne henvisninger 
 Simon Dyhr s officielle hjemmeside.
 Simon Dyhr s hjemmeside på Radikale.net.

Formænd for Radikal Ungdom
Kvitøya

Kvitøya er en ø som er en del af øgruppen Svalbard i Barentshavet nord for Norge. Øen ligger øst for øen Nordøstlandet, og det østligste punkt i Kongeriget Norge ligger på Kræmerpynten på Kvitøya, (33°31′05″ E). Øen er næsten helt dækket af is, deraf navnet. Der er kun isfrit på vest- og nordpynten af øen. Arealet er ca. 700 km²

Den blev første gang set af hollænderen Cornelis Giles i 1707, men den første sikre observation af øen er fra 1876, af nordmanden Johan Kjeldsen. .

Hele øen er en del af Nordøst-Svalbard naturreservat.

Det var på Kvitøya i sommeren 1930 at mandskabet på fangstskuden «Brattvåg» fandt en sejldugsbåd, som hurtigt viste sig at være resterne efter Salomon August Andrées ekspedition. I 1897 havde han som mål at nå Nordpolen med ballon. Ligene af ekspeditionens medlemmer blev fundet på den isfrie vestpynt af øen. Mandskabet havde ikke udstyr til at klare sig gennem vinteren og omkom efteråret 1897.

Kvitøya spiller en central rolle i Jon Michelets roman Orions Bælte, og filmen med samme navn, hvor mandskabet på en fragtbåd opdager dele af et sovjetisk våbensystem på øen.

Eksterne henvisninger 

 Kvitøya  hos Svalbard Images

Øer på Svalbard
Handelsvare

En handelsvare (engelsk: commodity) er normalt enhver form for vare, som udveksles i handelsrelationer, inklusive råvarer som handles på en råvarebørs.

I kommercielle sammenhænge forudsættes oftest, at en handelsvare af en bestemt værdi kan byttes med en anden vare i samme kategori, så en sæk mel antages at kunne byttes for en anden sæk mel.
Kvaliteten af en given vare kan variere noget, men er i princippet homogen og uafhængig af dens producent.

Nogle klassiske handelsvarer, som handles via råvarebørser, er guld, kød, kaffe, olie og naturgas.

Vare
Varer
Franz Josefs Land

Franz Josefs land (russisk: Земля Франца Иосифа, Zemlja Frantsa Iosifa) er en russisk øgruppe i Ishavet, øst for Svalbard og vest for Novaja Zemlja. Øgruppen består af 191 øer og har et areal på 16.134 km². Øerne har ingen fastboende. De administreres af Arkhangelsk oblast.

Kap Fligely på øen Rudolføen er det nordligste punkt af Europa, Eurasien, og Rusland og er 911 km fra Nordpolen.

Historie 
Øgruppen blev opdaget i 1873 af en ekspedition ledet af Julius von Payer og Karl Weyprecht fra Østrig-Ungarn. De opkaldte øerne efter kejser Franz Joseph 1. af Østrig-Ungarn. Øerne blev i 1926 en del af Sovjetunionen. Norge, som på den tid omtalte øerne som Fridtjof Nansen Land, protesterede på indlemmelsen, da Norge også ønskede suverænitet over øerne.

Menneskelig aktivitet 

Turistrejser til øgruppen er stærkt begrænset. Der findes ingen infrastruktur, og man kan kun komme til øerne med isbryder, typisk fra Murmansk. I 2012 var der otte landgange på øerne. En medvirkende faktor til det lave antal turister er, at det er vanskeligt at få tiladelse til at besøge øerne, og fordi Kolabugten ofte er lukket som følge af militærøvelser. Den hyppigste transport til øerne er en 3-ugers tur til Nordpolen med den atomdrevne isbryder 50 Let Pobedy, som stopper ved øerne på sin rute. De mest populære turistdestinationer er områder med fuglefjelde og hvalroskolonier som Kap Flora på Northbrookøen og Kap Rubini på Hookerøen, samt historiske steder som Fridtjof Nansens hytte på Jacksonøen. Ofte bliver turisterne fløjet ind til øerne med helikopter.

Galleri

Referencer 

Litteratur
 Julius Payer: New Lands within the Arctic Circle. Narrative of the Discoveries of the Austrian Ship Tegetthoff in the Years 1872-74 (D. Appleton, New York 1877)
 Fridtjof Nansen: Farthest North. Being the Record of a Voyage of Exploration of the Ship FRAM 1893-96. (Archilbald Constable and Co, Westminster 1897)
 Frederick G. Jackson: A Thousand Days in the Arctic (Harper & Brothers Publishers, New York and London 1899)
 Luigi Amedeo of Savoy: On the Polar Star in the Arctic Sea (Dodd, Mead & Co., New York 1903 and Hutchinson & Co., London 1903)
 Anthony Fiala: Fighting the Polar Ice (Doubleday, Page & Company, New York 1906)
 Gunnar Horn: Franz Josef Land. Natural History, Discovery, Exploration and Hunting (Skrifter om Svalbard og Ishavet No. 29. Oslo 1930)

Eksterne henvisninger 

Øer i Rusland
Øgrupper i Ishavet
Hjalte Aaberg

Hjalte Aaberg (født 11. juli 1966) er en dansk socialdemokratisk politiker og embedsmand. Fra 1. januar 2013  til udgangen af 2018 har han været regionsdirektør i Region Hovedstaden.

Fra august 2006 til december 2012 var han administrerende direktør for Københavns Kommunes Teknik- og Miljøforvaltning. Han sad frem til 31. december 2005 på mandat nummer to i Albertslund Kommunes kommunalbestyrelse og var formand for kommunens miljø- og planudvalg. Fra 1999 til 2006 var han tilknyttet Miljøkontrollen, først som udviklingschef og fra 2002 som direktør. 

Han arbejdede 1996-1999 som konsulent for Socialdemokraternes folketingsgruppe og som fuldmægtig i Sundhedsministeriet.

Hjalte Aaberg er uddannet cand.polit. fra Københavns Universitet 1986-1993. 

Hjalte Aaberg er søn af Albertslunds tidligere borgmester Finn Aaberg.

Kontroverser 

Hans ansættelse i kommunen som direktør for Miljøkontoret blev i pressen problematiseret som følge af inhabilitet fra et af medlemmerne i ansættelsesudvalget.

Ved ansættelsen som regionsdirektør i Region Hovedstaden var ansættelsesudvalget splittet langs partilinjer.

Hjalte Aaberg var regionsdirektør under implementering af den elektroniske patientjournal, Sundhedsplatformen. Efter kritik fra Rigsrevisionen af dele af implementeringen stillede Radikale Venstre under et møde i regionens forretningsudvalg i juni 2018 forslag om, at Hjalte Aaberg skulle fritstilles. Ingen øvrige partier stemte imidlertid for forslaget. Forinden, i maj 2018, havde Hjalte Aaberg allerede selv meddelt, at han ville stoppe som regionsdirektør med udløbet af hans åremålsansættelse. Hjalte Aaberg stoppede således i regionen i december 2018 i henhold sin åremålskontrakt. I august 2019 udtalte regionsrådsformand Sophie Hæstorp Andersen om forløbet og kritikken af Sundhedsplatformen: "Det har da haft konsekvenser. Vi har fået en ny regionsdirektør. Det er en af konsekvenserne".

Referencer 

Kommunalbestyrelsesmedlemmer fra Socialdemokraterne
Personer fra Albertslund
Økonomer fra Danmark
Embedsmænd fra Danmark
Embedsmænd i København
Danskere i 2000-tallet
Personer i Kraks Blå Bog
Irtysj

Irtysj (, )  er en flod i det vestlige Sibirien, som udspringer i Altajbjergene i Xinjiang i det nordvestlige Kina. 

På vej nordover løber Irtysj gennem det nordøstlige Kasakhstan, før den løber ind i Rusland og forener sig med floden Ob efter 4.248 km. 

Sammen med Obs nedre løb er Irtysj den syvendelængste flod i verden på 5.410 km.

Floden er sejlbar, når den er isfri i tiden april til november. 

Omsk er den største flodhavn i Vestsibirien, andre større byer ved Irtysj er Semej og Pavlodar. 

Langs floden findes der flere store vandkraftprojekter, og den er nogle steder kraftigt forurenet fra byer og industri langs dens løb.

Referencer

Eksterne henvisninger 

Vandløb i Kina
Floder i Kasakhstan
Floder i Omsk oblast
Floder i Tjumen oblast
Floder i Khanty-Mansíjskij autonome okrug
Stilart

Stilart er en klassificering af stiltræk, der siden det nittende århundrede er brugt i de forskellige teorier om kunstens udvikling. Begrebet er beslægtet og ofte identisk med stilperiode, der er tæt knyttet til kunsthistorien og på trods af den manglende præcisering af, hvornår en periode begynder og slutter, et uundværligt redskab i den kunsthistoriske videnskab.

Eksempler på stilarter

Se også 
 Arkitektur
 Artefakt
 Design
 Film
 Genre
 Kunst
 Litteratur
 Maleri
 Stil

Eksterne henvisninger 
 Stilarter og bygningsværker Niels Jørgen Østergaard. Geografisk Orientering marts 1998
Alphabeat

Alphabeat er en dansk popgruppe fra Silkeborg, der har tegnet kontrakt med pladeselskabet Copenhagen Records. Tidligere hed de Sodastar, men da et tysk band allerede havde dette navn, skiftede de til Alphabeat. De vandt i 2004 LiveContest DK.

I 2005 kom debutsinglen "Fascination", og gruppen blev straks et stort popfænomen i Danmark. Singleopfølgeren "10,000 Nights" fik for alvor etableret gruppen på den danske musikscene, og var desuden P3’s Uundgåelige i starten af 2007.

Debutalbummet Alphabeat blev udsendt i marts måned samme år. Her fulgte en del opmærksomhed i andre lande, og de underskrev kontrakt med EMI i England og slog sig ned i London for at arbejde med gamle og nye sange til deres engelske debutalbum, This Is Alphabeat, der udkom i juni 2008.

Singlerne "Fascination", "10,000 Nights", "Boyfriend" og "The spell" blev alle store hits i England, og albummet gik direkte i top ti på den engelske albumhitliste. This Is Alphabeat har solgt over 125.000 eksemplarer, og Alphabeat var i efteråret 2008 på en udsolgt UK-turné.

I 2019 udgav gruppen singlen "Shadows", og 4. juni 2021 præsenterede Dansk Boldspil-Union og Alphabeat sammen sangen "Danish Dynamite" - den officielle EM-sang for det danske herrelandshold i fodbold.

Medlemmer

Anders SG 
Anders SG (Anders Stig Gehrt-Bendixen), fra Silkeborg, bosat i København, og forsanger og producer i bandet, hvor han optræder med en forkortelse af sit mellem- og efternavn som Anders SG.

Han har skrevet og produceret flere af numrene fra alle plader sammen med Anders B.

Musikproducer og skaber af producerduoen THANKS, som har udgivet flere numre - her i blandt Living My life, Golden og I can get.

Stine Bramsen 

Stine Bramsen (født 13. december 1986) gik på Knudsøskolen da hun var lille og er fra Ry. Hun er den kvindelige forsanger i gruppen.

Hun har desuden sunget temasangen "Good Times" til fjerde sæson af sketchshowet Live fra Bremen. I 2011 samarbejde hun med houseproducer-duoen Morten Hampenberg og Alexander Brown på hitsinglen "I Want You (To Want Me Back)".

Anders B 
Anders B er guitarist i bandet. Han kommer oprindeligt fra Silkeborg. Foruden at spille guitar i gruppen, er han endvidere komponist, og står for flere af numrene fra alle plader. Han har blandt andet komponeret musikken til singlerne "Fascination" og "10,000 Nights".

Rasmus Nagel 
Rasmus Nikolaj Nagel Nielsen er født i Silkeborg, og spiller keyboard.

Anders Reinholdt 
Anders Reinholdt (født 1980) er bassist og keyboardspiller. Han født og opvokset i Silkeborg hvor han tog sin studentereksamen ved Silkeborg Amtsgymnasium.

Troels Hansen 
Troels Hansen er trommeslager i bandet.

Diskografi

Singler

Referencer

Eksterne henvisninger 

 Alphabeats officielle hjemmeside 
 
 Alphabeats Bandstand 

Popgrupper fra Danmark
Har spillet på Roskilde Festival
Musikgrupper fra 2004